У прынцыпе, дзіўна звязваць мастацкія поспехі са структурай, тым больш што сапраўднае мастацтва існуе ў любых абставінах, але выставачная дзейнасць наўпрост звязаная з цэлым стосам актыўнасцей, ідэалагічных і практычных. Нельга абысці ўвагай і фінансавы складнік. Па-ранейшаму ўся рыторыка захоўваецца, захоўваецца камерцыйная ідэалогія і, мажліва, захоўваецца асалода ад пачуцця свята па адкрыцці чарговага праекта. З іншага боку – набірае моц зусім іншая дынаміка: многія адчуваюць неабходнасць абнаўлення мыслення гледача, неабходнасць своечасовай арт-адукацыі і імклівай інтэрактыўнасці, якой мусіць спрыяць праект “Баланс. Улічвючы абставіны”.